OpenLLM-France/wikimedia huggingface dataset:
# Vladimir Voinovitx

Vladimir Nikolaievitx Voinovitx (errusieraz: Владимир Николаевич Войнович; Duxanbe, 1932ko irailak 26 – Mosku, 2018ko uztailaren 27a) errusiar idazlea izan zen, bere disidentzia eta obretan erakutsitako satirarako gaitasunak ezagun bihurtu duena.

## Biografia

Armada sobietarrean 1951-1955 artean soldadu ibili ostean, Moskuko irrati zerbitzuetan aritu zen lanean. Astronauta sobietarren ereserkia idatzi izanak nolabaiteko espea ekarri zion (Hamalau minutu aireratzeko, «Четырнадцать минут до старта»).
Bere herrialdeko gobernuarekiko kritiko, Ivan Txonkin soldaduaren bizitza eta abentura ezohikoak nobela argitaratu zuen Parisen 1974. urtean. Nobela satiriko honetan, erregimen sobietarraren eguneroko bizitzaren absurdoa azaltzen du. Sobietar Idazleen Elkartetik kanporatu zuten berehala eta, 1981. urtean, sobietar herritartasuna ere galdu zuen. Munich-en (Alemania) erbesteratu behar izan zuen. 1990. urtean, perestroika garai betean, berriro berreskuratu zuen sobietar herritartasuna.

## Obrak

Lanik aipagarrienak honakoak ditu:
* Жизнь и необычайные приключения солдата Ивана Чонкина [Ivan Txonkin soldaduaren bizitza eta abentura ezohikoak]. 1974.
* Москва 2042 [Mosku 2042]. 1986.
* Shapka [Larruzko sonbreirua].1988.

## Erreferentziak

* ↑ «Voinóvich, Vladímir», Libros del Asteroide, 2017-12-14
* ↑ «Vladimir Voynovich», Encyclopaedia Britannica, 2017-12-14

## Ikus, gainera

* Errusierazko literatura.
* Datuak: Q454630
* Multimedia: Vladimir Voinovich / Q454630
# Vladimir Voltxkov

Vladimir Voltxkov (bielorrusieraz: Уладзімер Ваўчкоў, Uładzimier Vaŭčkoŭ; Minsk, 1978ko apirilaren 7a) bielorrusiar jokalaria da, 1995ean tenislari profesional bilakatu zena. Ez du titulu garrantzitsurik irabazi, baina Bielorrusia taldearekin Davis Kopan egindako erakustaldiengatik ezaguna dugu.

## Ibilaldi profesionala

Voltxkovek txikitatik jolastu izan du tenisera, izan ere bere aita tenis-entrenatzailea dauka eta honek erakutsi dio urte guzti hauetan. Lehen esan dudan bezala ez du titulu garrantzitsurik irabazi, baina Devis Kopan jokatutako partidetan, irabazi ez dituenak ozta-ozta galdu izan ditu, adibidez Roger Federer-en aurkako partida 5 jokoetan galdu zuen. 2001ean ATP-sailkapenean 25. tokira iristea lortu zuen bere taldekide Lee Hyung-taikekin batera San Joseko txapelketa irabaziz.

## Banaka
### Finalista

* 2002: Taxkent ( Yevgeni Kafelnikov )

## Taldeka
### Sariak

| Zenb. | Data | Txapelketa | Taldea | Lur-mota | Aurkaria | Emaitza |
| 1. | Otsailak 10, 2003 | San Jose, AEB | Lee Hyung-taik | Gogorra | Paul Goldstein – Robert Kendrick | 7-5 4-6 6-3 |

## Kanpo loturak

* (Ingelesez) ATP Perfila
* (Ingelesez) Davis Kopa Perfila
* Datuak: Q723268
* Multimedia: Vladimir Voltchkov / Q723268
# Vladimir Vasiliev

Vladimir Viktorovitx Vasiliev (errusieraz: Владимир Викторович Васильев; Mosku, 1940ko apirilaren 18a) errusiar dantzaria eta koreografoa da. Ikasketak Moskuko Koreografia Institutuan egin zituen, Mikhail Gobovitx irakaslearen zuzendaritzapean. 1958an, Bolshoi Balleten sartu zen, eta pertsonaia nagusiaren papera izan zuen Grigorovitxen Harrizko lorea lanean (1959) eta Zaldi txiki konkorduna lanean. Teknika paregabea zuen, eta interpretatzeko gaitasun izugarria. Medjnoun eta Leila lanean, Medjnounen papera egin zuen, baina baita Petruxkarena ere. Arrakasta handiena Intxaur-kraskagailua lanarekin lortu zuen. Pertsonaia horietaz gainera, pertsonaia erromantikoak ere egin zituen, hala nola Romeo eta Albert, Giselan. Koreografiari dagokionez, debuta 1971n egin zuen Icaro lanarekin. Halaber, Aniuta (1986) Napoliko San Carlo antzokirako eta Romeo eta Julieta Moskuko Bolshoi antzokirako egin zituen. Ekatenira Maximova dantzariarekin ezkondu zen. Dominique Delauchek bikotearen bizitza erakutsi zuen film batean, Katia eta Volodia (1989) filmean, alegia. 1954an, Varnako Nazioarteko Ballet Lehiaketan, lehenengo saria lortu zuen, eta 1959an, Vienakoan. 1964an, Nijinski saria irabazi zuen Parisen, eta 1968an, Leninen Komsomol saria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2533597
* Multimedia: Vladimir Vasiliev / Q2533597
# Vladimir Vernadski

Vladimir edo Volodymyr Ivanovitx Vernadski (errusieraz: Влади́мир Ива́нович Верна́дский; ukranieraz: Володи́мир Іва́нович Верна́дський; San Petesburgo, 1863ko martxoaren 12a – Mosku, 1945ko urtarrilaren 6a) mineralogo eta geokimikalari errusiar, ukraniar eta sobietarra zen, egungo geokimikaren, biogeokimikaren eta radiogeologiaren aita bezala ezaguna.

## Erreferentziak

* ↑ Narodz︠h︡eni Ukraïnoi︠u︡ : memorialʹnyĭ alʹmanakh u dvokh tomakh. I︠E︡vroimidz︠h︡ 2002 ISBN 966-7867-26-9. PMC 53204387. (Noiz kontsultatua: 2022-07-24).
* ↑ (Ingelesez) Denis, Pishniak. «History of Akademik Vernadsky Station» UAC (Noiz kontsultatua: 2022-07-24).
* ↑ «Vernadsky, Volodymyr» www.encyclopediaofukraine.com (Noiz kontsultatua: 2022-07-24).
* ↑ (Ingelesez) «Vladimir Ivanovich Vernadsky | Russian scientist | Britannica» www.britannica.com (Noiz kontsultatua: 2022-07-24).
* ↑ «EGU - Awards & medals - Portrait - Vladimir Ivanovich Vernadsky» web.archive.org 2021-10-23 (Noiz kontsultatua: 2022-07-24).
* ↑ Bassin, M.; Glebov, S.; Laruelle, M. (17 July 2015). Between Europe and Asia: The Origins, Theories, and Legacies of Russian Eurasianism. University of Pittsburgh Press. p. 288
* ↑ «Що таке ВЕРНАДСЬКИЙ ВОЛОДИМИР ІВАНОВИЧ - УСЕ (Універсальний словник-енциклопедія) - Словники - Словопедія» slovopedia.org.ua (Noiz kontsultatua: 2022-07-24).
* ↑ «Honoring Vladimir Vernadsky: Russian-Ukrainian Scientist's 150th Year Wraps Up» web.archive.org 2015-02-03 (Noiz kontsultatua: 2022-07-24).
* Datuak: Q316371
* Multimedia: Vladimir Vernadsky / Q316371
# Vladimir Soloviov

Vladimir Sergeyevitx Soloviov (errusieraz: Влади́мир Серге́евич Соловьёв; Mosku, Errusia, 1853ko urtarrilaren 28a/urtarrilaren 16a - Mosku, Errusia, 1900eko abuztuaren 13auztailaren 31) errusiar filosofo eta olerkaria izan zen.
Moskuko Unibertsitatean eta Londresen egin zituen ikasketak, eta Moskura itzuli zenean hango unibertsitateko irakasle izendatu zuten. Jakintsua eta hizlari bikaina izan zen; haren filosofiak eragin handia izan zuen bere garaian. Schellingen eta Leontieven jarraitzaile zen. Europako arrazionalisten kontra eta Ekialdeko eta Mendebaleko elizak Aita Santuaren agintaritzapean batzearen alde egon zen; Solonieven iritzian, giza aniztasuna iturri bakun batetik sortua zen eta, beraz, gizonek iturri horretara itzuli eta hartan bateratu beharra zeukaten. Olerkiez gainera, saiakerak ere idatzi zituen; Errusiako errealismo mistikoaren eta sinbolismoaren aitzindaria izan zen. Lan nagusiak: Mendebaleko filosofiaren krisia (1874), Teokraziaren historia eta etorkizuna (1887), Filosofia teorikoa (1897-1899).

## Errefentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-05-6 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q282280
* Multimedia: Vladimir Sergeyevich Solovyov / Q282280
# Vladimir Tatlin

Vladimir Jevgrafovitx Tatlin (errusieraz: Влади́мир Евгра́фович Та́тлин; Kharkiv, Ukraina, 1885eko abenduaren 28a - Mosku, 1953ko maiatzaren 31) eskultore eta margolari sobietar konstruktibista bat izan zen.
1914an konstruktibismoa sortu zuen, eta sobietar abangoardiaren iradokitzaile nagusia bilakatu zen.
1915. urtea arte, margolari izateaz gainera, marinel- (Egipto, Grezia eta Turkiara egin zituen bidaiak) eta musikari-lanetan aritu zen (1913an Berlinen izan zen errusiar orkestra batekin). 1910. urtetik aurrera, talde kubofuturistekin eta primitibistekin izan zituen harremanak; 1912an erakusketa batean parte hartu zuen M. Larionov, Natalia Gontxarova eta K. Malevitx-ekin batera. 1920an Antoine Pevsner eta Naum Gabo elkartu zitzaizkion; geroago, El Lisitzki eta Aleksandr Rodtxenko.
Baina Picassoren eragina izan zen Tatlinen pinturan aipagarriena. 1915. urteko lehenengo pinturek Picassoren kubismoaren eragin nabarmena dute. Tatlinek A.M. Rodchenkorekin batera sortu zuen konstruktibismo mugimendua.
Iraultzaren garaian arte libre eta teknikako irakasle izan zen, eta garai horretan produktibisten inguruan aritu zen lanean. 1919an Hirugarren Internazionalaren omenezko monumentuaren eredua egin zuen (1920an erakutsi zen), baina lan hura ez zen inoiz gauzatu: dorre moduko bat zen, 400 metro garai, arkitektura eta eskultura batzen zituena (beira eta altzairuz eraikiko zen, eta barnean gela birakariak izango zituen). 1922. urtetik aurrera, Leningradon bizi zela, diseinu industrialean lan egin zuen. Moskura itzuli zenean, Zeramikako Institutu Teknikoko zuzendari izan zen. Stalinek abangoardiako taldeak desegiteko egin zuen dekretuaren ondoren, antzerki-lanak antolatzen aritu zen batez ere (1932-1953).
Tatlinek azken urteak Letatlin planeagailua diseinatzeari eman zizkion.

## Iruditegia

* Tatlin, 1913, Emakume modeloa/ Натурщица
* Tatlin 1913, "Bizitza bat tsarraren alde" antzerkirako agertokiaren diseinua
* Tatlin, 1916, Kontraerliebe
* Tatlin, 1919–20, Hirugarren Internazionalaren monumentua
* Tatlin, 1919–20, Hirugarren Internazionalaren monumentua
* Tatlin, 1920s, jantzien diseinua
* Tatlin, 1923–24, Jantziak
* Tatlin, 1929-1931: Letatlin № 1.
* Tatlin, 1930–1932, Letatlin № 3.
* Tatlin, c. 1942, Leiho-garbitzailea eta V.ren erretratua

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310320
* Multimedia: Vladimir Tatlin / Q310320
# West Cork

West Cork edota Mendebaldeko Cork (irlanderaz Iarthar Chorcaí) Irlandako hego-mendebaldean dagoen Cork konderriko hego-mendebaldeko muturraren zatia edo berezko eskualdea da. Hots, Irlandan hegoaldeena dagoen lurraldea da.
Usadioz baserritar eta arrantzale giroko eskualdea izan arren, gaur egun turismo lekua da, berezko izaera edo nortasun sendoa duen eskualdea da, Cork konderriko iparralde, ekialde eta Cork hiria baino askoz ere gutxiago populatutako eskualdea baita.
Irlanda osoan eskualde honek beti, eta batez ere Irlandako Errepublika sortu aurretik, errebelde edo muturreko errepublikanismoaren gotorlekua izatearen ospea izan du. Berez, uharte osoan Dublin hiriburutik urrutien dagoen eskualdea ere bada, hortaz urruntasun horrek bidelapureta legearengandik ihesi zihoazenen bizileku ere bilakatu zuen.
Eskualde hau bera osatzen duten urruneko penintsula basatien edertasunarengatik ezaguna da: Beara penintsula, Sheep's Head edota Mizen Head, bai eta bertan kokatuta dauden udalerri politengatik ere: Clonakilty, Kinsale eta Rosscarbery.
Eskualde honetara bertaratzeko Cork hiritik atera eta "The West" edo "West Cork" seinaleak jarraitzea besterik ez dago, ondoren Bandon udalerrira ailegatu arte, hau Irlanda osoan usadioz Gateway to West Cork edo Mendebaldeko Corkeko Ataria ezizenez ezagutua da. Bestalde, Carrigaline edota Macroom udalerriak ere eskualde hau ezagutzeko abiapuntu bikainak dira.
Bestalde, bai geografikoki muturreko lurraldea denez, nahiz usadioz, eskualde hau Irlandar Independentzia Gerran zehar irlandar errepublikanismo irmoki sustraitua zegoen, Irlandako Gerra Zibilan ere Itun anglo-irlandarraren aurkarien gotorleku izan zen. Michael Collins bera eskualde honetakoa zen, Clonakilty inguruko baserri batean jaio baitzen, baina Itun anglo-irlandarraren aldekoa zenez, eta eskualde hartako gehiengoa, behintzat garai hartan, aurka azaldu zenez, berak eskualde hura baketzeko eginiriko bidai batean zehar Béal na mBláth izeneko pasabidean tiroz hil zuten.
Eskualde honetan Gaeltacht edo irlandera hiztunen eremu txiki bat ere badago (Kerry konderriaren mugan dauden hainbat udalerri eta herrixka): Ballyvourney, Ballingeary, Coolea eta Kilnamartyra, nahiz Cape Clear uhartea).

## Kanpo estekak

* West Cork eskualdeko turismo bulegoaren webgunea (Ingelesez)
* Datuak: Q3755441
* Multimedia: West Cork / Q3755441
# West Covina (Kalifornia)

West Covina Kaliforniako hiri bat da. Los Angeles konderrian kokatua dago. 2010ean 106.098 biztanle zituen, 41,5 kilometro koadrotan banatuta.

## Ikus, gainera

* Los Angeles konderria

## Kanpo estekak

* Datuak: Q494728
* Multimedia: West Covina, California / Q494728
# West Decatur (Pennsylvania)

West Decatur Ameriketako Estatu Batuetako erroldak esleitutako leku bat da. Clearfield konderrian kokatuta dago, Pennsylvania estatuan. 453 biztanle ditu, 3,628063 kilometro koadroko azaleran banatuta.

## Ikus, gainera

* Clearfield konderria

## Kanpo estekak

* Datuak: Q7984935
# West Creek udalerria, Lake konderria (Indiana)

West Creek udalerria Ameriketako Estatu Batuetako Indiana estatuko udalerri bat da, Lake konderrian. Azken zentsuaren arabera 7.676 biztanle zituen, 62.08 milia karratu (160.8 km$^2$) eremuan.

## Ekonomia

2020ko zentsuaren arabera, West Creek udalerriak 2373 etxebizitza zeuden. Per capita diru-sarrerak 35.513 estatubatuar dolar ziren.

## Kanpo estekak

* Datuak: Q616787
# West Country

West Country (euskaraz: «Mendebaldeko Herrialdea») Ingalaterraren hego-mendebaldeko lur eremu bat da, zehatz definituta ez dagoena, gutxi gorabehera Hego-mendebaldeko Ingalaterraren eremuarekin bat datorrena. Avon, Kornualles, Devon, Dorset eta Somerset konderriak barne hartzen ditu, askotan Gloucestershire eta Wiltshire konderriak eta Scilly uharteak ere bai. Erabilera batzuetan, eremu zabalagoak ere barne hartzen ditu; beste batzuetan, berriz, eremu murritzagoa da.
Eremua nagusiki baserri edo landa girokoa da, hiri handi gutxi batzuekin bakarrik, tartean Bristol, Exeter, Plymouth, Swindon eta Gloucester. Turismo eta nekazaritza, bereziki esneki industriak, ekonomian paper garrantzitsua dute. Paisaia nagusiki mendebaldean granitozko mortuez osatua dago, eta tiza eta kareharrizko bidezidor eta buztinezko haranez ekialdean. Historikoki, eztainuaren meatzaritza eta arrantza diru iturri eta lanbide nagusiak izan dira, nahiz eta azken honek ekonomiari oraindik laguntzen dion. Eskualdea usadioz sagardoa, mamia eta enpanada ekoizteagatik ospetsua ere bada.
Batzuetan "West Country" izendapena Wessex erresuma anglosaxoiarekin lotu ohi da. Wessexko biztanleak hego-mendebaldeko eskualdea izendapenaren ordez bultzatu nahi dute, Ingalaterrako hego-erdialdeko zenbait konderri ere barne hartuz (Hampshire, Berkshire, Oxfordshire eta Wight uhartea) eta Devon eta Cornwall kenduz.

## Konderriak eta unitate administratiboak

* Avon (1974 eta 1996 artean unitate administratiboa izan zen)
** Bristol
** Bath and North East Somerset
** North Somerset
** South Gloucestershire
* Kornualles
** Scilly uharteak
* Devon
** Plymouth
** Torbay
* Dorset
** Bournemouth
** Poole
* Gloucestershire
* Somerset
* Wiltshire
** Swindon

## Hiri eta udalerri garrantzitsuak

* Barnstaple
* Bath
* Bideford
* Bournemouth
* Bridgwater
* Bristol
* Cheltenham
* Chippenham
* Cirencester
* Christchurch
* Dorchester
* Exeter
* Frome
* Glastonbury
* Gloucester
* Lyme Regis
* Newquay
* Paignton
* Penzance
* Plymouth
* Poole
* Salisbury
* St Austell
* Stroud
* Swindon
* Taunton
* Tewkesbury
* Torquay
* Trowbridge
* Truro
* Warminster
* Wells
* Weston-super-Mare
* Weymouth
* Yeovil

## Leku interesgarriak

* Avebury
* Bodmin Moor
* Cherhill White Horse
* Dartmoor
* Exmoor Parke Nazionala
* Glastonburyko dorrea
* Jurassic Coast
* Mendip muinoak, Gorge kanoia barne
* Hego Mendebalde Kostaldeko bidezidorra
* Stonehenge
* West Countryko inauteria

## Kanpo estekak

* Datuak: Q1344070
* Multimedia: West Country / Q1344070
# West Crossett (Arkansas)

West Crossett Ameriketako Estatu Batuetako erroldak esleitutako leku bat da. Ashley konderrian dago, Arkansas estatuan. 1.144 biztanle ditu, 30,764601 kilometro koadroko azaleran banatuta.

## Ikus, gainera

* Ashley konderria

## Kanpo estekak

* Datuak: Q2508261
* Multimedia: West Crossett, Arkansas / Q2508261
# West DeLand (Florida)

West DeLand Ameriketako Estatu Batuetako erroldak esleitutako leku bat da. Volusia konderrian dago, Florida estatuan. 3.908 biztanle ditu, 5,569603 kilometro koadroko azaleran banatuta.

## Ikus, gainera

* Volusia konderria

## Kanpo estekak

* Datuak: Q2563735
# West Conshohocken (Pennsylvania)

West Conshohocken Pennsylvaniako borough bat da. Montgomery konderrian kokatua dago. 2010ean 1.320 biztanle zituen, 2,22 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q1181890
# West Craigs

West Craigs, Eskozian elkarren artean banatutako bi auzok jasotzen duten izena da.
Bata, Edinburgh hiriburuan dagoen auzunea, Edinburgheko aireportuaren hego-ekialdean.
Bestea, Hegoaldeko Lanarkshire konderrian dagoen Hamilton hiriko etxebizitza komunitate modernoa.

## Kanpo estekak

* Datuak: Q7984898
# West Cross

West Cross edo Tall Cross, Irlandako Loutheko konderrian dagoen Monasterboiceko barrutiaren barnean dagoen gurutze zelta handi bat da.
Hogeitamar metroko altuera duen dorre zirkularraren ondoan dagoen 6,5 metroko garaiera duen gurutze handi bat da.
Bere kontserbazio egoera, gertu duen Muiredacheko gurutzearena baino okerragoa da, eta eskenak dituzten hamabi panel baino ezin daitezke ikusi.

## Ekialdeko aurpegia

Ekialdeko aurpegian, David erregea, lehoi bat eta hartz bat hiltzen, David Goliaten buruarekin, Isaaken sakrifizioa eta David, Samuelen aurrean harrapatua ikus daitezke.

## Mendebaldeko aurpegia

Mendebaldeko aurpegian, honako eskena hauek ikus daitezke: Jesusen berpiztea, Jesus arantzadun koroarekin koroatzea, gurutziltzatzea, Jesusen bataioa, Petri, soldadu bati, olibondoen ortuan belarria mozten eta Juda Iskarioteren traiziozko musua.

## Kanpo estekak

* Datuak: Q9095786
* Multimedia: Monasterboice / Q9095786
# Vérignon

Vérignon (frantsesez eta ofizialki: Vérignon) Okzitaniako udalerri bat da. Administratiboki Frantziako Var departamenduan dago, Proventza-Alpeak-Kosta Urdina eskualdean. 2013an 17 biztanle zituen.

## Demografia
### Biztanleria

2007an Vérignon udalerrian erroldatutako biztanleak 17 ziren. Familiak 8 ziren, horien artean 4 pertsona bakarrekoak ziren (4 bakarrik bizi ziren gizonak) eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 21 etxebizitza zeuden, 8 familiaren etxebizitza nagusia ziren eta 13 bigarren erresidentzia ziren. 14 etxeak ziren eta 7 apartamentuak ziren. 8 etxebizitza nagusietatik 3 bere jabearen bizilekua ziren, 2 alokairuan okupaturik zeuden eta 3 doan lagata zeuden; 1ek bi gela zituen, 1ek hiru zituen, 3 etxek lau zituzten eta 3 etxek bost zituzten. 5 etxek euren parking plaza propioa zuten azpian. 6 etxetan ibilgailu bat zegoen eta 2 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vérignon udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 9 ziren, horien artean 6 aktiboak ziren eta 3 inaktiboak ziren. 6 pertsona aktiboetatik 4 lanean zeuden (4 gizon) eta 2 langabezian zeuden (1 gizon eta 1 emakume). 3 pertsona inaktiboetatik 1 erretiraturik zegoen eta 2 "bestelako inaktibo" gisa sailkaturik zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q648605
* Multimedia: Vérignon / Q648605
# Vérissey

Vérissey Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 52 biztanle zituen.

## Demografia
### Biztanleria

2007an Vérissey udalerrian erroldatutako biztanleak 52 ziren. Familiak 24 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 31 etxebizitza zeuden, 24 familiaren etxebizitza nagusia ziren, 6 bigarren erresidentzia ziren eta 1 hutsik zegoen. Etxebizitza guzti hauek 31etxeak ziren. 24 etxebizitza nagusietatik 19 bere jabearen bizilekua ziren, 3 alokairuan okupaturik zeuden eta 2 doan lagata zeuden; 3 etxek bi gela zituzten, 5 etxek hiru zituzten, 3 etxek lau zituzten eta 13 etxek bost zituzten. 16 etxek euren parking plaza propioa zuten azpian. 12 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vérissey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 4 | 65-69 | 4 |
| 4 | 60-64 | 0 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 4 | 40-44 | 0 |
| 4 | 35-39 | 4 |
| 0 | 30-34 | 0 |
| 4 | 25-29 | 0 |
| 0 | 20-24 | 4 |
| 4 | 15-19 | 4 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 33 ziren, horien artean 24 aktiboak ziren eta 9 inaktiboak ziren. 24 pertsona aktiboetatik 22 lanean zeuden (13 gizon eta 9 emakume) eta 2 langabezian zeuden (1 gizon eta 1 emakume). 9 pertsona inaktiboetatik 7 erretiraturik zeuden, 1 ikasten zegoen eta 1 "bestelako inaktibo" gisa sailkaturik zeuden.

### Ekonomia jarduerak

2000. urtean Vérissey udalerrian 8 nekazaritza-ustiategi zeuden, 595 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1625500
* Multimedia: Vérissey / Q1625500